**OB Zabok i bolnica hrvatskih veterana**

**Služba za kirurgiju**

**Pročelnik kirurške službe Zdravko Zelić, dr. med., spec. opće kirurgije**

**i subspecijalist abdominalne kirurgije**

**Obavijest bolesniku o operacijskom postupku**

**OBJAŠNJENJE I PISMENI PRISTANAK BOLESNIKA NA OPERATIVNI ZAHVAT**

**RETROPUBIČNOG ODSTRANJENJA PROSTATE BEZ ODSTRANJENJA KAPSULE PROSTATE**

**Opis postupka**

Dobroćudno uvećanje prostate (tzv.adenom/hiperplazija prostate) uzrokuje sprječavanje odgovarajućeg protoka urina kroz prostate te je predložena operacija prostate. Ovom metodom uklanja se dio prostate koji je uvećan i ometa normalan protok mokraće iz mjehura prema penilnom dijelu mokraćne cijevi kako bi se proširio prostatični dio mokraćne cijevi i time smanjio negativan utjecaj na mišić mokraćnog mjehura koji s vremenom gubi funkciju ukoliko prepreka njegovom pražnjenju traje duže vrijeme. Zahvat se izvodi pod anestezijom (općom ili regionalnom). Operacija se izvodi otvorenim rezom na donjem dijelu prednje trbušne stijenke. Operater pronalazi prostate koju zareže te odstrani dio tkiva prostate koji je uvećan.

Postoji nekoliko različitih pristupa do tkiva prostate (kroz mokraćni mjehur, kroz kapsulu prostate), a operater će odlučiti koji je najadekvatniji za Vas. Nakon zaustavljanja krvarenja, postavi se urinarni kateter (cjevčica koja prolazi kroz penis do mokraćnog mjehura, a služi odvođenju urina), potom se postave drenovi i rana se zašije.Odstranjeno tkivo prostate se šalje na mikroskopsku analizu.

**Prednosti**

Ovom metodom liječenja postiže se odgovarajuće pražnjenje mokraćnog mjehura odstranjenjem čitavog dobroćudno uvećanog tkiva prostate u jednom aktu, kako bi se spriječile komplikacije poput proširenja mokraćovoda i kanalnog sustava bubrega, krvarenje, kronične uroinfekcije ili nastanak kamenaca mokraćnog sustava, prvenstveno mokraćnog mjehura.

**Mogući rizici postupka**

Ovdje su navedeni uobičajeni rizici.Osim toga mogu postojati i neki neuobičajeni rjeđi rizici koji nisu ovdje navedeni. Ako imate bilo kakvih pitanja obratite se svom urologu. Ako je potrebna anestezija tijekom zahvata možete imati nuspojave zbog primijenjenih anestetika.Uobičajene nuspojave su osjećaj omamljenosti, mučnina, povraćanje, osip i opstipacija.Detaljnije informacije ćete dobiti od anesteziologa.

**Specifični rizici**

Možete dobiti upalu mokraćnog sustava koja zahtijeva liječenje antibioticima.

Nakon odstranjenja katetera moguće je da zbog oticanja operiranog tkiva dođe do ponovnog zastoja mokrenja, te je u tom slučaju ponovno indicirano postavljanje katetera krozbarem 14 dana.

Možete razviti mala područja kolapsa u plućima, što može zahtijevati fizikalnu terapiju.

Možete razviti ugrušak u venama nogu (duboka venska tromboza) sa bolnošću i otokom noge. Ako se dio ugruška odvoji može otploviti u pluća (plućna embolija), uzrokujući otežano disanje.Postoji i mala opasnost da možete umrijeti od embolije.

Možete razviti ugruške u mokraćnom mjehuru nakon operacije, što može otežati protok urina. Ispiranje mjehura kroz kateter može isprati ove ugruške.

Nakon operacije možete imati i dalje neke simptome, osobit oako je mjehur pretjerano aktivan radi dugotrajne blokade, ili rjeđe radi oslabljeno radi dugotrajne blokade.

**Zamjena za preporučenu operaciju**

Ovisno o veličini prostate i simptomima od konzervativnih metoda liječenja može se pokušati liječenje alfa blokatorima ili inhibitorima 5 alfa reduktaze koji omogućuju bolji protok mokraće tako što otvaraju vrat mjehura, proširuju prostatični dio mokraćne cijevi, te u određenoj mjeri smanjuju volumen prostate tj.zaustavljaju daljnji porast. Od operativnih metoda liječenja u obzir dolazi transuretralna resekcija dobroćudno uvećanog tkiva prostate (tzv. TURP) uz pomoć posebne vrste uretrocistoskopa, no ova metoda se koristi u prostate veličine do 80 ccm zbog mogućih komplikacija ukoliko se radi o većem volumenu prostate, prvenstveno većem krvarenju i upijanju vode i elektrolita iz otopine koja se koristi pri operaciji u krvotok pacijenta, te može nastati po život opasni elektrolitski disbalans.

**IZJAVA BOLESNIKA**

Svojim potpisom potvrđujem da sam na meni jasan i razumljiv način upoznat/a s mojim zdravstvenim stanjem, preporučenim postupkom liječenja, vrstom odabrane anestezije, mogućim kontraindikacijama i rizicima samoga postupka uključujući i rizike koji su specifični s obzirom na moje zdravstveno stanje kao i činjenicom da je uspjeh liječenja varijabilan i da ovisi o nizu čimbenika. Na sve svoje dodatne upite sam dobio/la potpunu informaciju od strane liječnika te u cijelosti preuzimam rizik liječenja navedenim postupkom.

Sukladno članku 16. Stavak 3. Zakona o zaštiti prava pacijenata (“Narodne novine broj 169/04), izjavljujem da slobodnom voljom utemeljenoj na potpunoj obavIještenosti, prihvaćam preporučeni postupak.

Ime i prezime bolesnika/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis bolesnika/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis liječnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_